Държавен вестник, бр. 73, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  73
(2) Разрешението по ал. 1 се издава по 
реда на чл. 38.
Чл. 41. (1) Лицето, получило разрешение 
за търговия с взривни вещества, оръжия, бое­
припаси и пиротехнически изделия, уведомява 
директора на ГДОП на МВР при:
1. преустройство на складовете и/или 
обектите за търговия;
2. промяна на лице по чл. 36, ал. 1;
3. промяна на търговската регистрация;
4. промяна на видовете взривни веще­
ства, оръжия, боеприпаси и пиротехнически 
изделия.
(2) В случаите по ал. 1 лицето, получило 
разрешение за търговия, представя в 14-дневен 
срок от настъпването на промяната докумен­
тите, свързани с нея, и документ за платена 
такса в размер, определен с тарифата по чл. 12.
(3) Оценяването на документацията по 
ал. 2 и проверката на място на търговските 
обекти и/или складовете, когато е необходи­
мо, се извършват по реда на чл. 38, ал. 1 – 3.
(4) Директорът на ГДОП на МВР или 
оправомощено от него длъжностно лице в 
едномесечен срок отразява промяната в из­
даденото разрешение за търговия.
Чл. 42. (1) Лицето, получило разрешение 
за търговия, при откриване на нов търгов­
ски обект и/или склад подава до директора 
на ГДОП на МВР заявление по образец, 
придружено от документацията по чл. 37, с 
изключение на тази по чл. 17, ал. 1, т. 1 и по 
чл. 37, т. 5 – 8. 
(2) Когато е налице промяна в документа­
цията по ал. 1, лицето подава до директора 
на ГДОП на МВР и документите, свързани 
с промяната.
(3) Оценяването на документацията и 
проверката на място се извършват по реда 
на чл. 38, ал. 1 – 3.
(4) Директорът на ГДОП на МВР или 
оправомощено от него длъжностно лице в 
двумесечен срок от датата на подаване на 
документацията издава решение за допълване 
на издаденото разрешение за търговия.
Чл. 43. Лицата, получили разрешение за 
търговия, могат да търгуват със:
1. други лица, които са получили разре­
шение за търговия;
2. лица, получили разрешение за произ­
водство;
3. лица, които са получили разрешение за 
придобиване по реда на глава четвърта;
4. лица по чл. 54 – за неогнестрелни оръ­
жия.
Чл. 44. (1) Лицата, получили разрешение 
за търговия, които преопаковат взривни ве­
щества за граждански цели, се уверяват, че 
върху всяко изделие, до най-малката опаковка е 
нанесена уникалната идентификация съгласно 
приложение № 1.
(2) Лицата, получили разрешение за търго­
вия с взривни вещества за граждански цели, 
спазват изискванията на чл. 33 и 34.
Чл. 45. (1) Лицата, получили разрешение 
за търговия с взривни вещества, с оръжия, с 
боеприпаси и с пиротехнически изделия, са 
длъжни да:
1. осигуряват съхранението на взривните 
вещества, на огнестрелните оръжия и на бое­
припасите в складовете с въоръжена охрана, 
а в търговските обекти – със СОТ;
2. водят регистър, който съдържа инфор­
мация за:
а) име и адрес на управление на лицето, от 
което са получени взривни вещества, оръжия, 
боеприпаси и пиротехнически изделия;
б) име и адрес на лицето, което е полу­
чило взривни вещества, оръжия, боеприпаси 
и пиротехнически изделия, с изключение на 
фойерверки от категория 1, както и фойерверки 
от категории 2 и 3 в количества, ненадвиша­
ващи тези по чл. 53;
в) количествата и идентификационните 
данни на взривните вещества, оръжията, бое­
припасите и пиротехническите изделия, както 
и датата на продажбата и получаването им.
(2) Лицата по ал. 1 в срок 10 работни дни 
след приключване на всяко тримесечие пред­
ставят на директора на ГДОП на МВР копие 
от регистъра по ал. 1, т. 2 за изтеклото три­
месечие на хартиен или електронен носител. 
(3) Данните по ал. 1, т. 2 се съхраняват от 
лицата, получили разрешение за търговия с 
взривни вещества, с оръжия, с боеприпаси и 
с пиротехнически изделия, за период 10 го­
дини от датата на вписването им в регистъра 
и се предоставят при поискване на органите 
на МВР. 
(4) При прекратяване на дейността си 
лицата, получили разрешение за търговия 
с взривни вещества, с оръжия, с боеприпа­
си и с пиротехнически изделия, предават в 
едномесечен срок регистъра по ал. 1, т. 2 на 
съответния орган на МВР.
(5) В случаите по ал. 4 разрешението за 
търговия прекратява действието си и обсто­
ятелството се вписва в регистъра по чл. 11.
Чл. 46. (1) При продажба на огнестрелни 
оръжия и боеприпаси за тях лицето по чл. 35, 
ал. 1 попълва контролен талон по образец, 
предоставен му от лицето, получило разре­
шение за придобиване.
(2) Лицето, получило разрешение за тър­
говия, предоставя в срок 10 работни дни 
попълнения талон по ал. 1 на органа, издал 
разрешението за придобиване.
Чл. 47. В търговските обекти могат да се 
продават нови огнестрелни оръжия и боепри­
паси за тях, придружени със сертификат за 
качество по чл. 25, ал. 4, и употребявани – с 
удостоверение за годност за употреба по 
чл. 87, ал. 2.